Tisztelt Bérlő!

A koronavírus-járvány következtében számos bérlőnek kell szembenéznie anyagi nehézségekkel, így a lakbérfizetési kötelezettség teljesítése is gondot jelenthet. A Budavári Önkormányzat a tulajdonában álló lakások bérlőinek lakbérfizetési nehézségeit azzal kívánja enyhíteni, hogy a bérlő által, a veszélyhelyzet fennállta alatt benyújtott kérelemre, a 2020. június 30-ig meg nem fizetett bérleti díjra, utólag részletfizetési lehetőséget biztosít.

A veszélyhelyzet alatt legfeljebb három havi, június 30-ig felhalmozott lakbérhátralékra a mellékelt megállapodás benyújtásával egyidejűleg legfeljebb 6 hónapra részletfizetési kedvezmény kérhető. A részletfizetési kedvezmény alapján az első törlesztőrészlet július hónapban válik esedékessé.

A kérelmet a Budavári Polgármesteri Hivatalnak személyesen (1014 Budapest, Kapisztrán tér 1.), postai (1250 Budapest, Pf.: 35.), vagy elektronikus úton (vagyon@budavar.hu) lehet megküldeni.

Remélem, hogy ezekkel az intézkedésekkel hozzá tudunk járulni ahhoz, hogy Ön és családja anyagi nehézségeit az előttünk álló nehéz időszakban enyhítsük.

### Budapest, 2020. május „ ”

 Tisztelettel:

## Váradiné Naszályi Márta

#  polgármester